ADVARSLER

1.	SJØMÅLING:
Sjømålingen i området rundt Svalbard er ikke sluttført. Dybder vist innen ikke sjømålte områder, samt i området innenfor 50 meter dybdekote for områder med eldre sjømåling, er usikre og utelukker ikke helt uoppdagede grunner. Navigering frarådes på det sterkeste i disse områdene.

2.	GRUNNE OMRÅDER LANGS LAND:
På Svalbard sjømåles det kun der det er dypere enn 3 meter. Langs land vil det derfor oftest være en sone hvor det ikke er sjømålt – eller satt inn eldre data. 

3.	ISBREFRONTER:
Brefronter i sjøen forandres stadig. Foran isbrefronter i sjøen skjer det store endringer i dybdeforholdene, og dybdeangivelsene er usikre. Slike områder er derfor å betrakte som ikke sjømålt. Dette må tas i betraktning ved navigering i disse områdene.
